સિંગર તોશી અને શારિબે આ વીડિયો અંગે વાત કરતો એક વીડિયો ફેસબૂક પર પોસ્ટ કર્યો છે. આ વીડિયોમાં તોશી અને શારિબે કહ્યું કે, 'અમારી નાનકડી ભાણેજ માટે દેશવાસીઓના મનમાં જે ચિંતા છે, એ જાણીને આનંદ થયો અને હું સૌનો ખૂબ આભાર માનું છું. હું વિરાટ કોહલીનો પણ આભાર માનું છું, તેમની જગ્યાએ હું હોત તો કદાચ હું પણ આવી જ પ્રતિક્રિયા આપત. મારી સૌને અપીલ છે કે, આ મુદ્દો અહીં જ પૂરો કરવો જોઇએ. હયા આજકાલ જ્યાં પણ જાય છે, લોકો તેના ફોટો લે છે અને તેની સાથે સેલ્ફી પડાવે છે. તે હજુ ખૂબ નાની છે આ બધું સમજવા માટે, તેને ખબર નથી પડતી કે લોકો આવું શા માટે કરી રહ્યાં છે. માટે હું લોકોને વિનંતી કરું છું કે આવું ન કરે.'